MLDataScientist/Wikipedia-uzbek-2024-05-01 huggingface dataset:
Haris Duljević

Haris Duljević (; 1993-yil 16-noyabrda tugʻilgan) — bosniyalik professional futbolchi, 2.Bundesliga klubi Hansa Rostock va Bosniya va Gersegovina terma jamoasida yarim himoyachi.

Duljević professional faoliyatini NK Čelik Zenicada boshlagan. 2011-yilda Olimpicga qoʻshilgan. Uch yildan soʻng Sarajevoga oʻtdi. 2017-yilda Dresdenning „Dynamo“siga oʻtdi. Ikki yil oʻtgach, Duljević Nîmes Olympiquega qoʻshildi. 2021-yilda Hansa Rostock bilan shartnoma imzoladi.

Duljević 2016-yilda Bosniya va Gersegovina terma jamoasidagi debyutini oʻtkazgan va shundan keyin 20 dan ortiq oʻyinda maydonga tushdi.

Klublardagi faoliyati

Ilk faoliyati 
Duljević 2009-yilda mahalliy „Olimpic“ klubining yoshlar tarkibiga qoʻshilgan. 2011-yil 10-aprelda 17 yoshida NK Čelik Zenica jamoasida professional debyut qilgan.

2012-yil mart oyida Olimpicga qaytdi. 2013-yilning 6-aprelida FK Velež Mostar darvozasiga birinchi professional golini kiritdi.

Sarajevo 
2014-yilning aprelida Duljević 3 yillik shartnoma asosida Sarajevoga oʻtdi. 17-iyul kuni UEFA Yevropa ligasi saralash doirasida „Haugesund“ga qarshi oʻyinda jamoa safida debyut qildi. 7-avgust kuni Sarajevodagi birinchi golini Atromitos darvozasiga kiritdi. Oradan 3 kun oʻtib, chempionatdagi debyutini „Borac Banja Luka“ga qarshi oʻtkazdi va gol urishga muvaffaq boʻldi. 2014—2015-yilgi mavsum soʻnggida liga chempioni boʻlishgan.

Noyabr oyida Duljević jamoa sardori etib tayinlandi.

Dynamo Dresden 
2017-yilning avgustida Duljević Germaniyaning „Dynamo Dresden“ jamoasi bilan uch yillik shartnoma imzoladi. Klubdagi debyutini 27-avgust kuni VfL Bochumga qarshi oʻtkazdi. 27-noyabr kuni Dresdenning „Dynamo“ jamoasidagi birinchi golini „Fortuna Düsseldorf“ga kiritdi, jamoa gʻalaba qozondi.

Nimes 
2019-yil iyul oyida Duljević nomaʼlum toʻlov evaziga „Nimes“ jamoasiga oʻtdi. 11-avgust kuni „PSG“ga qarshi oʻyinda rasman debyut qildi.

Hansa Rostock 
Sentyabr oyida Duljević ikki yillik shartnoma asosida FC Hansa Rostockga oʻtdi. 25-sentabr kuni „Schalke 04“ga qarshi oʻyinda debyut qildi.

Xalqaro faoliyati 
Duljević Vlado Jagodić boshchiligida 21 yoshgacha boʻlgan Bosniya va Gersegovina terma jamoasi aʼzosi boʻlgan.

2016-yilning mart oyida Lyuksemburg va Shveysariyaga qarshi oʻrtoqlik oʻyinlariga ilk marta chaqiruv oldi. 25-mart kuni Lyuksemburgga qarshi oʻyinda debyut qildi.

2018-yilning 8-sentabrida Shimoliy Irlandiyaga qarshi UEFA Millatlar ligasining 2018—2019-yilgi oʻyinida Duljević terma jamoadagi birinchi golini urdi.

Shaxsiy hayoti 
Duljević 2019-yil iyul oyida uzoq yillik sevgilisi Saraga uylandi. Ularning ikkita farzandi bor: Uma ismli qizi va Džan ismli oʻgʻli.

Faoliyat statistikasi

Xalqaro 

 Ballar va natijalar birinchi boʻlib Bosniya va Gersegovinaning gollari roʻyxatini koʻrsatadi, ballar ustuni Duljevićning har bir golidan keyin hisobni koʻrsatadi.

Yutuqlari 
Sarajevo

 Bosniya Premyer-ligasi: 2014—2015

Manbalar 

Fransiyadagi muhojir futbolchilar
Bosniya va Gersegovina futbolchilari
Yashayotgan insonlar
1993-yilda tugʻilganlar
Chuy García

Jesús G. „Chuy“ García (1956-yil 12-aprel tugʻilgan) — amerikalik siyosatchi. 2019-yildan beri Illinoys 4-kongress okrugidan AQSh vakili. U tuman vakili etib saylangan birinchi demokrat boʻlib, janubiy-markaziy Cook okrugining koʻp qismini, shu jumladan va Chikago.

Erta hayot va taʼlim 
Porter 1956-yil 12-aprel tugʻilgan va Meksika.

1980-yilda 	Evelyn Garcia turmushga chiqdi. Porter endi yolgʻiz ona, farzandlari esa uning qaramogʻida. Uning qizi Bernie Sanders sharafiga nomlangan.

Manbalar 

Yashayotgan insonlar
1956-yilda tugʻilganlar
Balidagi G-20 sammiti(2022)

Balidagi G-20 sammiti 2022-yil 15-16-noyabr kunlari Indoneziyada, Bali orolida boʻlib oʻtadigan Yigirmalik guruhi (G20) davlat rahbarlarining oʻn yettinchi uchrashuvidir.Bu uchrashuvda hamma davlatlar qatnashadi.

Sammit ishtirokchilari 
Indoneziya G-20 raisligi 2021-yil dekabr oyi boshida sammit 2022-yil oktabr-noyabr oylarida yaqin atrofdagi kichik orollar bilan birgalikda ushbu mamlakatdagi xuddi shu nomdagi provinsiyani tashkil etuvchi Bali orolida oʻtkazilishini eʼlon qildi. Bu sammit Germaniya kansleri Olaf Shols,Avstraliya Bosh vaziri Entoni Albaniz,Janubiy Koreya prezidenti Yun Seok Yol, Italiya Bosh vaziri Jorji Meloni va Buyuk Britaniya Bosh vaziri Rishi Sunak uchun birinchi sammit boʻladi.Uchrashuvga keksa Saudiya qiroli Salmon oʻrniga valiahd shahzoda Muhammad ishtirok etdi.

Rossiyaning Ukrainaga bostirib kirishi munosabati bilan Gʻarb davlatlari sammit styuardessasini Rossiyani tadbirda ishtirok etishdan chetlashtirish uchun qidirib, aks holda sammitni boykot qilish bilan tahdid qilishdi.Bosimlarga qaramay, Indoneziya prezident Vladimir Putinga taklif yubordi.Ukraina prezidenti Vladimir Zelenskiy ham mehmon sifatida taklif qilindi.Italiya bosh vaziri Mario Dragiga koʻra,Indoneziya prezidenti Putinning tashrifini rad etgan.Buyuk Britaniya Bosh vaziri Boris Jonson esa Rossiya rahbarini “koʻchmas” deb atadi.Kuzda Dragi va Jonson hukumat inqirozlari tufayli oʻz lavozimlarini tark etdilar va ularning vorislari G-20 sammitida ishtirok etadilar. Natijada sammitga bir necha kun qolganida Rossiya Federatsiyasi va Ukraina prezidentlari uchrashuvga uchmasligi maʼlum boʻldi,Putin hatto onlayn muloqot qilishdan ham bosh tortdi. Rossiya tomonidan tashqi ishlar vaziri Sergey Lavrov rossiya tomonidan ishtirok etdi.

Gallireya

Mehmon sifatida taklif qilingan

Yana qarang 

 G-20 Rim sammiti (2021)
 G20
 Katta ettilik (G7)

Manbalar

Havolalar 

 Rasmiy sayt

Indoneziyaning tashqi siyosati
G20 sammitlari
Urugi

Yaponiyaning Nagano prefekturasida joylashgan qishloq. 2019-yil 1-aprel holatiga koʻra, qishloqda hisob-kitoblarga koʻra, 274 ta xonadonda 552 nafar aholi istiqomat qilgan, aholi zichligi har kvadrat kilometrga 13 kishidan toʻgʻri keladi. Qishloqning umumiy maydoni 43,43 kvadrat kilometr (16,77 mi²) ni tashkil etadi.

Geografiyasi 
Urugi Nagano prefekturasining Aichi prefekturasi bilan hosil qilgan togʻli janubiy chegarasida, 800 metr balandlikda joylashgan, 1000 metrli togʻlar bilan oʻralgan. Qishloq hududining 80 foizdan ortigʻi oʻrmonlardan iborat. Ivakura toʻgʻoni Urugida bunyod etilgan.

Atrofdagi munitsipalitetlar 

 Nagano prefekturasi
 Anan
 Neba
 Hiraya
 Aichi prefekturasi
 Toyone

Iqlimi 
Shahar issiq va nam yoz hamda sovuq qish bilan tavsiflangan iqlimga ega (Köppen iqlim tasnifi Cfa). Urugida oʻrtacha yillik harorat 11,0 °C ni tashkil etadi. Yillik oʻrtacha yogʻin miqdori 2106 mm boʻlib, sentyabr esa eng seryogʻin oy hisoblanadi. Avgustda eng yuqori harorat 22,8 °C, eng past harorati esa yanvarda, −0,7 °C atrofida boʻladi.

Demografiyasi 
Yaponiya aholini roʻyxatga olish maʼlumotlariga koʻra, Urugi aholisi soni soʻnggi 70 yil ichida kamaygan.

Tarixi 
Hozirgi Urugi hududi qadimgi Shinano provinsiyasining bir qismi boʻlgan. Toyo qishlogʻi 1889-yil 1-aprelda zamonaviy munitsipalitetlar tizimining oʻrnatilishi bilan tashkil etilgan. Toyo qishlogʻi 1948-yil 1-iyulda tarqatib yuborildi, bir qismi qoʻshni Anan tomonidan qoʻshildi, qolgan qismi Urugi qishlogʻiga aylantirildi.

Iqtisodiyoti 
Urugi iqtisodiyoti qishloq xoʻjaligiga asoslangan boʻlib, asosiy ekinlari makkajoʻxori, guruch, shiitake va qoraqoʻtir hisoblanadi.

Taʼlim tizimi 
Urugida qishloq hukumati tomonidan boshqariladigan bitta davlat boshlangʻich maktabi hamda bitta davlat oʻrta maktabi faoliyat yuritadi. Qishloqda yuqori maktab mavjud emas.

Transporti

Temir yoʻl 

Qishloqda yoʻlovchi temir yoʻl xizmati mavjud emas

Magistral yoʻl 

 Milliy yoʻnalish 418

Galereya

Manbalar

Havolalar 

 Rasmiy sayti 

Nagano prefekturasidagi qishloqlar
Urugi (Nagano)
Dapo Afolayan

Oladapo Joshua Afolayan (talaffuzi: Oledapo Joshua Afalayn 1997-yil 11-sentyabrda tugʻilgan) — ingliz professional futbolchisi, birinchi liganing Bolton Wanderers klubida qanot yoki markaziy hujumchi sifatida oʻynaydi.

U yoshligini koʻplab klublarda oʻtkazdi, masalan: Harrow St Marys, Chelsea, Toronto FC, Barnet, Tooting & Mitcham United va Toronto Varsity Blues shular jumlasidan. U oilasi bilan Kanadaga koʻchib oʻtdi, keyin esa Angliyaga qaytib, Loughborough universitetida qurilish muhandisligi boʻyicha oʻqishga kirdi. U 2017-yil fevral oyida Solihull Moors bilan shartnoma imzoladi va 50 oʻyinda 15 ta go'l urdi. U 12 oydan soʻng Premer-liganing „West Ham United“ klubiga oʻtdi. Afolayan Angliya C jamoasi bilan ham shugʻullangan. U 2018-19-yilgi mavsumning ikkinchi yarmini “Oldham Athletic”da, 2019–20-yilgi mavsumning birinchi yarmini “Mansfield Town”da ijarada oʻtkazdi.

Klubdagi faoliyati 
Afolayan 5 yoshgacha boʻlgan Harrow Sent-Meris jamoasiga qoʻshilgan. U toʻqqiz yoshida „Arsenal“ dan kelgan taklifini rad etib, Chelseadagi yoshlar tizimiga oʻtgan. U oʻsmirlik chogʻida past boʻyi bilan, qanot himoyachisi sifatida oʻynash bilan cheklangan. Afolayan 14 yoshida „Chelsea“ ni tark etdi. Sababi akademiyadagi faoliyati maktabga salbiy tasir koʻrsatayotgan edi. 

15 yoshida Afolayan Kanadaga koʻchib oʻtdi va vaqtni Ontario 1-ligasida Toronto FC zaxira tarkibida oʻtkazdi. Keyinchalik u 16 yoshga toʻlganiga qaramay, "birinchi jamoada biroz mashgʻulot oʻtkazgan va ermain Defoe, Michael Bradley, Jozy Altidore va Sebastian Giovincobilan birgalikda toʻp surgan. 2015-yilgi mavsum oxirida u Ontario 1-ligasida ANB Futbol jamoasida oʻynadi. U Kanadada boʻlgan davrda Toronto Varsity Blues universitetida ham oʻynagan.

Afolayan 18 yoshida Loughborough universitetida qurilish muhandisligi darajasini oʻrganish uchun Angliyaga qaytib keldi. U Barnet va Tooting &amp; Mitcham Unitedda yoshlar futboli oʻynagan. U oʻqish paytida Loughboroughuniversiteti futbol jamoasida oʻynashni davom ettirdi va Midland ligasida klub uchun 11 oʻyinda uchta gol urdi.

Xalqaro martaba 
2017-yilning 8-noyabrida Afolayan Paul Fairclough' boshchiligidagi Angliya C jamoasida chempionlikni qoʻlga kiritdi.

2021-yil aprel oyida Afolayandan Bolton Wanderers oʻyin dasturida Nigeriya terma jamoasida oʻynashni oʻylab koʻganmsiz, deb soʻrashdi va u “albatta bu men oʻylagan narsadir va umid qilamanki, men yaxshi oʻynashda davom etaman va ularning etiboriga tushaman" deb javob qaytardi.

Faoliyat statistikasi

Manbalar 

Futbol assotsiatsiyasi hujumchilari
Angliya futbolchilari
Yashayotgan insonlar
1997-yilda tugʻilganlar
Anastasiya Martyusheva

Anastasiya Vasilyevna Martiusheva (; 1995-yil 17-martda tugʻilgan) — juftlikda konkida uchish boʻyicha musobaqalarda qatnashgan rossiyalik figurali uchuvchi. Sherigi Aleksey Rogonov bilan birga 2012-yilgi Ondrej Nepela xotirasiga bagʻishlangan turnir chempioni, Zagrebning Oltin Konkisi musobaqasining ikki karra chempioni (2010, 2011) va 2009-yilgi yoshlar oʻrtasidagi jahon chempionating kumush medali sovrindori. Juftlik 2012-yilgi Rossiyada boʻlib oʻtgan kattalar oʻrtasidagi milliy chempionatning bronza medali sohibi va 2009-yilgi oʻsmirlar oʻrtasida oʻtkazilgan chempionatning oltin medal sovrindori.

Faoliyati 
Martyusheva konkida uchishni besh yarim yoshida boshlagan. Dastlab yakka holda konkida uchish bilan shugʻullangan. Oʻn yoshga toʻlganida juftlikda konkida uchishga oʻtgan.

Martyusheva va Aleksey Rogonov ilk bor Permda uchrashishgan va bir guruhda turli sheriklar bilan konkida uchishni boshlashgan. Martyusheva Moskvaga koʻchib oʻtgandan soʻng murabbiy Natalya Pavlova ularni 2006-yilda birlashtirgan. Martyusheva va Aleksey Rogonov juftligi 2009-yilda Rossiya oʻsmirlar chempionligini qoʻlga kiritgan. 2009-yilgi oʻsmirlar oʻrtasidagi jahon chempionatida ular qisqa dasturdagi namoyishidan kegin 11-oʻrindan joy olib, erkin dasturda Lyubov Iliushechkina / Nodari Maisuradzeni juftligini ortda qoldirgan va natijada birinchi oʻrinni egallaganlar. Juftlik umumjamoa hisobida ikkinchi oʻringa koʻtarilib, kumush medalni qoʻlga kiritgan.

Martiusheva / Rogonov Gran-pri turnirining 2009-yilgi Rossiya kubogi bosqichida debyut qilganlar va u yerda yettinchi oʻrindan joy olganlar. Juftlik Rossiya milliy chempionatida 9-oʻrinni egallagan. 2010—2011-yilgi mavsumda 2010 Skate Canada International turnirida qatnashish uchun tayinlangan, ammo juftlik musobaqada ishtirok etishgan voz kechgan. Ular 2010-yilda Zagrebning Oltin Konkisi musobaqasining sovrinini qoʻlga kiritganlar. 2011-yilgi Russian Nationals turnirida qisqa dastur boʻyicha 9-oʻrinni va erkin dastur boʻyicha 7-oʻrinni egallab, umumiy hisobda 9-oʻrindan joy olgan.

Dasturlari 
(Rogonov bilan)

Natijalari 
(Rogonov bilan)

Manbalar 

1995-yilda tugʻilganlar
Yashayotgan insonlar
Rossiyalik figurali uchuvchilar
Rewati Chetri

Revati Chetri (1993-yil 4-iyulda tugʻilgan) hind modeli va goʻzallik tanlovi sovrindori. U Femina Miss India 2015 tanlovida ishtirok etgan va u yerda finalchi boʻlgan. U Pekinda boʻlib oʻtgan World Miss University 2016 tanlovida „Osiyo goʻzali“ tojini qoʻlga kiritgan. 2016-yilda Senorita India tanlovida qatnashgan va Miss International India 2016 unvonini qoʻlga kiritgan. U Yaponiyaning Tokio shahrida boʻlib oʻtgan " Miss International 2016 " koʻrgazmasida Hindistonni himoya qildi.

India Fashion Awards tomonidan 2021-yilning taʼsirchan modeli sifatida taqdirlandi.

Yoshligi 
U Assamning Dima Xasao tumanidagi shtatning yolgʻiz tepalik stantsiyasi boʻlgan bir oilada tugʻildi. Otasi Baburam Chetri ASEB xodimi, onasi Bina Chetri uy bekasi. U Lumding kollejini tamomlagan va hozirda B. Guvahati shahridagi Gauhati universitetiga qarashli NEF yuridik kollejida magistraturada tahsil olmoqda.

Aktyorlik faoliyati 
2016-yilda Tumi Mur uchun Dream House Production tomonidan Chetri Suresh Shama albomi uchun ishlab chiqarilgan musiqiy videoda aktyor sifatida debyut qildi.

2017-yilda Chetri Gangs Of North East filmida koʻrinish berdi.

U oʻzining televizion debyutini 2017-yilda Zing telekanalidagi Pyaar Tune Kya Kiya (televidenie) epizodikasi bilan qilgan.

Ijtimoiy ishlar 
Chetri 2016-yil may oyida Assam shtatining Guvahati shahridagi Dixing daryosi yaqinida oʻlik holda topilgan shafqatsizlarcha zoʻrlangan zoʻrlash qurboniga nisbatan adolat talabi bilan 200 dan ortiq kishi, shu jumladan koʻplab mashhurlar ishtirokida sham yorugʻida qatnashgan. Bu voqea butun Assam shtatini hayratda qoldirdi va Nirbxayaning Nyu-Dehlidagi voqeasi bilan solishtirildi. Revati hatto qurbonning oilasini qoʻllab-quvvatlashga vaʼda berdi.

Tantanali tadbir 
Chetri Senorita Hindiston tanlovida ishtirok etdi va Miss International India unvoniga sazovor boʻldi. U Miss International 2016 tanlovida Hindistonni himoya qildi.  U 2016-yilda Xitoyning Pekin shahrida boʻlib oʻtgan Jahon goʻzali universiteti tanlovida „Osiyo goʻzali (Osiyo qitʼasining eng yaxshisi)“ unvonini qoʻlga kiritdi. Chetri Miss Earth India 2016 tanlovida finalist sifatida tanlandi va u modellik shartnomalari tufayli tanlovdan voz kechdi.

Femina Miss Hindiston 2015 
Chetri Miss India Kolkata, Sharqiy Hindiston tanlovi, Miss India tanlovining finalchisi sifatida Top-5 ga kirdi va Miss Femina Miss India 2015 Top 21 finalchisiga yoʻllanma oldi. U Femina Miss India 2015 tanlovining eng yaxshi 10 finalchisi boʻlgan, ammo raqobatda oldinga oʻta olmadi. Shuningdek, u xuddi shu tanlovda „Miss Mashhur“ va „Miss Multimedia“ subtitrlarida gʻolib chiqdi.

Filmografiyasi

Filmlarda

Teledasturlarda

Manbalar 

XXI asr hind aktrisalari
Hindistonlik aktrisalar
Yashayotgan insonlar
1993-yilda tugʻilganlar
Yasuoka (Nagano)

Yaponiyaning Nagano prefekturasida joylashgan qishloq. 2019-yil 1-aprel sanasi qishloqda oʻtkazilgan hisob-kitoblarga koʻra, 688 xonadonda 1622 nafar aholi istiqomat qilgan va aholi zichligi har kvadrat kilometrga 25 kishidan toʻgʻri keladi. Qishloqning umumiy maydoni 64,59 kvadrat kilometr (24,94 mi²) ni tashkil etadi.

Geografiyasi 
Yasuoka Nagano prefekturasining janubiy qismidagi togʻli hududda joylashgan. Tenryu daryosi qishloqning shimoliy qismidan oqib oʻtadi.

Atrofdagi munitsipalitetlar 

 Nagano prefekturasi
 Iida
 Anan
 Tenryu
 Shimojō

Iqlimi 
Shahar issiq va nam yoz hamda sovuq qish bilan tavsiflangan iqlimga ega (Köppen iqlim tasnifi Cfa). Yasuokada oʻrtacha yillik harorat 11,9 °C ni tashkil etadi. Yillik oʻrtacha yogʻingarchilik miqdori 1904 mm boʻlib, sentyabr esa eng seryogʻin oy hisoblanadi. Avgustda eng yuqori harorat 23,8 °C, eng past harorati esa yanvarda, 0,3 °C atrofida boʻladi.

Demografiyasi 
Yaponiya aholini roʻyxatga olish maʼlumotlariga koʻra, Yasuoka aholisi soni soʻnggi yillarda keskin kamaygan.

Tarixi 
Hozirgi Yasuoka hududi qadimgi Shinano provinsiyasining bir qismi boʻlgan. Yasuoka qishlogʻi 1889-yil 1-aprelda zamonaviy munitsipalitetlar tizimini oʻrnatish orqali tashkil etilgan. 1930-yillarning oxirlarida Manchukuoga Yasuoka aholisining katta qismi joylashtirildi.

Taʼlim tizimi 
Yasuokada qishloq hukumati tomonidan boshqariladigan bitta davlat boshlangʻich maktabi va bitta davlat oʻrta maktabi faoliyatyuritadi. Qishloqda yuqori maktab mavjud emas.

Transporti

Temir yoʻl 

  JR Tokai — Iida liniyasi
 Nukuta — Tamoto — Kadoshima — Karakasa — Kinno

Magistral yoʻl 

Qishloqqa hech qanday milliy avtomagistral xizmat koʻrsatmaydi

Galereya

Manbalar

Havolalar 

 Rasmiy sayti 

Nagano prefekturasidagi qishloqlar
Yasuoka (Nagano)
Dario Đumić

No local image but image on Wikidata

Dario Đumić (; 1992-yil 30-yanvarda tugʻilgan) — Bosniyalik professional futbolchi, 2. Bundesliga klubi SV Sandhausen va Bosniya va Gersegovina terma jamoasida markaziy himoyachi sifatida oʻynaydi.

Đumić professional faoliyatini Norwich Cityda boshlagan, 2010-yilda „Brøndby“ga oʻtgan. Olti yil oʻtgach, NECga qoʻshildi. 2017-yilda Đumić „Utrecht“ga oʻtdi, 2018-yilda Dresdenning „Dynamo“siga qoʻshildi. 2019-yilda „Darmshtadt 98“ga ijaraga berildi. Keyingi yili „Twente“ga oʻtdi. SV Sandhausen bilan 2022-yilda shartnoma imzoladi.

Daniya yoshlar terma jamoasining sobiq futbolchisi Đumić 2017-yilda Bosniya va Gersegovina terma jamoasi safida debyut qilgan.

Klublardagi faoliyati

Ilk faoliyati 
Bosniya urushi boshlanganligi sababli Đumićning oilasi oʻzining vatani Bosniya va Gersegovinadan qochib, Daniyaga koʻchib oʻtdi va u yerda Đumić mahalliy klublarda futbol oʻynay boshladi, 2008-yilda Angliyaning Norwich City jamoasi yoshlar akademiyasiga qoʻshildi. 2009-yil 10-noyabrda 17 yoshida „Swindon Town“ga qarshi oʻyinda professional debyut qilgan.

2010-yil yanvar oyida Đumić Brøndbyga koʻchib oʻtdi. 2011-yilning 4-dekabrida birinchi professional golini Køge darvozasiga kiritdi.

2016-yil fevral oyida Gollandiyaning NEC jamoasiga oʻtdi.

Utrecht 
2017-yilning iyul oyida Đumić nomaʼlum toʻlov evaziga Utrechtga oʻtdi. 16-avgust kuni Sankt-Peterburgning „Zenit“ klubiga qarshi UEFA Yevropa Ligasi pley-off bosqichida klub safida rasmiy debyut qildi.

2018-yil iyun oyida Đumić Germaniya vakili Dresdenning „Dynamo“ jamoasiga mavsumiy ijaraga yuborildi.

2019-yil iyul oyida mavsum oxirigacha „Darmshtadt 98“ga ijaraga berildi.

Twente 
2020-yilning sentabrida Đumić Twente bilan ikki yillik shartnoma imzoladi. Jamoadagi debyutini 25-sentyabr kuni „Groningen“ga qarshi oʻtkazdi. 2021-yilning 17-yanvarida „Twente“ safidagi ilk golini xuddi shu raqib darvozasiga kiritdi.

SV Sandhausen 
2022-yil yanvar oyida Đumić SV Sandhausenga qoʻshildi.

Xalqaro faoliyati 
Daniyanining turli yoshlar darajasidagi jamoalarida oʻynagan. Keyin Đumić Bosniya va Gersegovina safida oʻynashga qaror qildi.

2016-yilning avgustida sport fuqaroligini Daniyadan Bosniyaga oʻzgartirish haqidagi iltimosi FIFA tomonidan maʼqullangan edi. Keyinchalik, 2017-yilning mart oyida Gibraltarga qarshi 2018-yilgi Jahon chempionati saralash oʻyini va Albaniyaga qarshi oʻrtoqlik oʻyini uchun ilk chaqiruvlarini oldi.

7-oktyabr kuni 2018-yilgi Jahon chempionati saralashida Belgiyaga qarshi oʻyinda Đumić terma jamoasidagi birinchi golini urdi.

Shaxsiy hayoti 
Dumić Janubiy Daniya universitetining huquqshunoslik bakalavriatini imtiyozli diplom bilan tamomlagan.

Faoliyat statistikasi

Klubda

Xalqaro 

 Ballar va natijalar roʻyxati birinchi boʻlib Bosniya va Gersegovinaning gollari soni, ballar ustuni esa Đumićning har bir golidan soʻng hisobni koʻrsatadi.

Manbalar 

Angliyadagi muhojir futbolchilar
Bosniya va Gersegovina futbolchilari
Daniyalik futbolchilar
Yashayotgan insonlar
1992-yilda tugʻilganlar
Avstraliya — BAA munosabatlari

Avstraliya — BAA munosabatlari Avstraliya va Birlashgan Arab Amirliklari oʻrtasidagi ikki tomonlama diplomatik munosabatlardir. Birlashgan Arab Amirliklarining Kanberradagi elchixonasi, Avstraliya esa Abu Dabidagi elchixonasini va Dubaydagi bosh konsulligi mavjud.

Diplomatik tashriflar

BAA tashriflari 
2010-yil fevral oyida BAA Tashqi ishlar vaziri Shayx Abdulla bin Zoid Ol Nahayon Avstraliyaga birinchi rasmiy tashrifini amalga oshirdi. Safar davomida Nahayan va Avstraliya tashqi ishlar vaziri Stiven Smit Konsullik ishlari boʻyicha qoʻshma qoʻmita tashkil etish toʻgʻrisida oʻzaro anglashuv memorandumini imzoladilar.

Transport aloqasi 
Emirates Airlines Dubaydan Pert, Adelaida, Sidney, Brisben va Melburnga toʻgʻridan-toʻgʻri reyslarni taklif qiladi.

Etihad Airways Abu-Dabidan Sidney, Brisben, Pert va Melburnga toʻgʻridan-toʻgʻri reyslarni taklif qiladi.

Harbiy munosabatlar 
Avstraliya Yamandagi fuqarolar urushida Yaman hukumati va Saudiya Arabistoni boshchiligidagi koalitsiya kuchlarini qoʻllab-quvvatlash uchun qurol va oʻq-dorilar yetkazib berish orqali Birlashgan Arab Amirliklari bilan ochiqdan-ochiq hamkorlik yoʻliga oʻtdi. Bu esa Avstraliyaning urushdagi ishtiroki ustidan jamoatchilik tanqidiga uchradi. Isteʼfodagi avstraliyalik general Mayk Hindmarsh ham urush paytida Amirlik kuchlariga qoʻmondonlik qilish uchun yollangan.

Savdo aloqalari 

Avstraliya BAAni Fors koʻrfazi mintaqasidagi eng yirik savdo bozori deb hisoblaydi. Shunday qilib, 2008—2009-yillarda BAA va Avstraliya oʻrtasidagi savdo hajmi 5,5 milliard avstraliyalik dollarga baholandi. Shu sababli, Avstraliyaning BAAga eksporti 3,6 milliard Avstraliya dollarini, BAAning Avstraliyaga eksporti esa 1,9 milliard Avstraliya dollarini (shu jumladan, 1,7 milliard dollarlik neft importi) tashkil etdi.

Taʼlim aloqalari 
Avstraliyada istiqomat qiluvchi BAA fuqarolarining aksariyati Avstraliyaning turli universitetlarida tahsil olayotgan talabalardir. Avstraliya oliy taʼlim olish uchun amirlik talabalari uchun mashhur joydir va abituriyentlar soni yillar davomida ortib bormoqda. 2013-yil holatiga koʻra, Avstraliyada 1700 tagacha amirlik talabalari boʻlgan. Xuddi shu yili 900 dan ortiq amirlik talabalari Avstraliyaga oʻqishga keldilar. Ularning aksariyati BAA hukumati grantlari orqali PhD darajasini olishmoqda. Ular Sidney, Melburn, Brisben va Pert kabi yirik shaharlarda jamlangan. Bundan tashqari, har yili 14 000 ga yaqin BAA fuqarolari ham Avstraliyaga turizm uchun tashrif buyurishadi. Migratsiyaga yengillashtirilgan viza talablari va ikki davlat oʻrtasidagi keng havo aloqalari sayohat qilishga yordam beradi.

Manbalar 

Avstraliyaning ikki tomonlama aloqalari
Birlashgan Arab Amirliklarining ikki tomonlama aloqalari
Avstraliyaning tashqi siyosati
Xalqaro munosabatlar